kaerle etc. doen te wetene allen luden nu zynde ende naemaels
wesende dat wy ontfangen hebben die oetmoedighe supplicatie
van jorys ghysbrechts roelofs zoenen jonck ongehouwt man woenende
tot ghestele inhoudende hoe dat suppliant opten vii en dach van
meerte lestleden heeft sitten drincken opte dungen onder ghestel
byden bossche ten huyse vander weduwen wylen janne adriaenssen
met janne willemssen de reymakere marten peeter matheussen
ende wylen janne hermans ende naedien zy tsamen goede chiere
gemaect hadden ende sonder eenighe onminne oft twyst gehadt te
hebbene op gestaen ende tegen den avont van daer gescheyden waren om nae
huys te gaene zoe zynde voirs. jan willensen marten peeter mattheeussen
ende de suppliant voer gegaen ende die voirs. jan hermans is van achter
gevolgt welcke jan hermans wesende doen ter tyt zeer by drancke
heeft hem gestoort ende qualick gehadt dat de suppliant ende de
andere hem ontgaen waren ende nyet en verbeyden ende comende
van achter naegelopen begonste den suppliant te injurieren ende vele
snoode ende vileynighe woirden te gevene seggende ghy syt een
boeve ende een rabaut doget uwer moeder met meer andere leelicke
woirden seggende oick ic sal u cappen datmen u met manden thuys
dragen sal ende de suppliant dit hoirende badt den voirs. janne
hermans menichwernen om verdrach ende dat hy hem met vrede laten
wilde en zijnder nyet en begeerde nyetmin de voirs. jan hermans
heeft met zynen messe naeden suppliant begonst te slaene seggende
ic sal u lyff hebben oft ghy dmine ende de voirs. jan willemssen
ende marten ziende dat de voirs. jan hermans nae den suppliant sloech
trocken den suppliant achter weerts in sulcken vuegen dat de suppliant in
een gracht viele ende de voirs. suppliant is terstont uuyten voirs. grecht
op gestaen ende de voirs. jan hermans heeft wederom naeden suppliant
geslagen ende de suppliant siende dat hy egeen verdrach hebben en
mochte heeft in nootwers ende deffensie sijns lyfs zijn mess
getrocken ende den voirs. jan hermans daer mede eenen slach in zyn
hoot gegheven van welcken slach ende quetsure de voirs. jan hermans
binnen neghen oft thien daghen daer nae aflivich is gewordden ter
causen van welcken feyte hoe wel tselve onnoselick ende in defencie
syns lyfe gebuert is ende dat hem tselve uuyt gront zynder herten
leet is is de suppliant bij onsen hoochscoutet binnen onsen stadt vanden
bossche aengetast ende geapprehendeert in meynigen tegen den
suppliant criminelyck te procederene tot zynen ende synder vrienden ende magen
grooter ongenuechten ende verdriete ende noch meer zyn soude
indien onse gracie ende genade hem hier op nyet en wordde
geextendeert ende verleent alzoe hy suppliant seeght ons daerom
oetmoedelyck biddende waerom soe eest dat wy desen
aengesien ende eerst hier op gehadt dadvis van onsen voirs. schoutet
vanden bossche den voirs. jorys ghysbrecht roelofs zoenen suppliant
geneygt wesende tot zynder beden ende supplicatien ende willende hem
in dit stuck prefererenen gracie ende misericordie voere righeur van rechte
hebben inden gevalle als boven quytgesconden geremitteert ende
vergeven scelden quijts remitteren ende vergeven uuyt sunderlinger
gracien by desen onsen brieve tfeyt ende dootslach boven geruert
mitsgaders alle offensie ende bruecke corporele ende criminele
daer inne hy ter causen voirscreven mits dat daer aencleven mach
tegen ons ende justicie mesdaen ende mesbruyct mach hebben
abolendrende extinguerende ende te nyeuwte doende allen procedueren
criminele by onsen voirs. scoutet vanden bossche ter causen voirscreven
tegen den voirs. suppliant begonst indien daer alreede enighe geschiet
syn ende hebben hem daer aff weder gestelt ende gerestitueert
stellen weder ende restitueren tot zynen goeden name fame ende geruchte
in onsen voirs. lande ende hertoochdomme van brabant ende allen anderen
onsen landen ende heerlicheyden ende tot zynen onverbeurden goeden
indien hy eenighe onder ons heeft gelyck ende in alder manieren zoe
hy was vorde toecompste vanden voirs. feyte imponerende hier op
een eeuwich geswych onsen procureur generael in brabant onsen voirs.
schoutet ende allen anderen onsen justicieren ende officieren wye
zy zyn satisfactie ende beternisse ierst ende voeral gedaen die
partien geinteresseerde indien die noch nyet gedaen en zy ende ennige
daer toe staet civilyck alleenlyck behoudelyck dat de voirs. suppliant
gehouden sal zyn tvoirs. feyt tegen ons te beteren civilick nae gelegentheyt
vanden saken ende faculteyt van zynen goeden met oick te betaelene
de costen van justicien hieromme alreede gedaen ende te doene allet
ter taxacien ende moderatien van onsen lieven ende getrouwen den
cancellier ende luden van onsen raede in brabant die wy daertoe
gecommitteert hebben ende committeren by onsen ontbieden daerom ende
bevelen den selven onsen cancellier ende raedsluden dat voer hen
geroepen de ghene die daerom behoiren geroepen te zyne zy procederen
wel ende duechdelyck ter verificatie ende interinemente van desen
ende totter taxatie ende moderatie vanden voirs. amende ende costen
alzoe zy sullen bevinden behoirenen welck interinement de voirs.
suppliant gehouden sal zyn te versueckene ende hem in persoenen te presenteren
in onsen voirs. raede binnen eenen jaere naestcomende op de pene van te
verbeurene deffect van desen ende dat gedaen ende de selve civile
boete ende costen van justicien getaxeert ende betaelt zynde in handen
vanden ghenen dien dat behoiren sal zy onse voirs. procureur general
onse voirs. schoutet van den bossche ende alle andere onse rechteren
justicieren officieren ende ondersaten iegewoirdighe ende toecomende
dien dat aengaen sal moghen huere stedehouderen ende een yegelyck
van hen bezundere zoe hem toebehoiren sal doen laten ende gedoogen
den voirs. suppliant van deser onser iegewoirdiger gracien remissen
# sy hier af verantwordt
byden ontfanger vanden
exploiten
ende pardoenen ende van allen den inhouden van desen inder vuegen
ende manieren voere verhaelt rustelyck vredelyck volcomelyck ende
eeuwelyck genyeten ende gebruycken zonder hem te doene noch
te laten geschieden nu noch in toecomende tyden ennich hinder letssel
odt moyenisse aen lyve noch aen goeden ter contrarien maer
indyen syn lyff oft eenighe van zynen goeden daerom gearresteert
becommert oft belet waeren dat zy die setten ende stellen oft doen
setten ende stellen terstont ende sonder vertreck tot geheelder ende
volcomender delivrancie want ons alsoe gelieft ende ten eynde
dat dit vast ende gestadich blyve tot eeuwigen dagen soe
hebben wy onsen zegel hier aen doen hangen behoudelyck
in anderen dingen onsen rechter ende eenen yegelycken anderen
dessyns gegheven in onsen stadt van bruessele inde maent
van octobri int jaer onsheeren duysent vyffhondert ende
zevenendertich ende van onsen keyserycke txviiie ende van
onsen rycken van castillen etc. txxiie aldus stont gescreven
opte plycke byden keyder in synen raede ende geteekent
boudewyns noch stont gescreven opte selve plycke visa recepta
ghecollacionneert tegens die
originale brieven by my
decock